b"\n_START_ARTICLE_\nCera\n_START_SECTION_\nTipus\n_START_PARAGRAPH_\nLes ceres s\xc3\xb3n compostos org\xc3\xa0nics caracteritzats per llargues cadenes alqu\xc3\xadliques. Les ceres naturals s\xc3\xb3n t\xc3\xadpicament \xc3\xa8sters d'\xc3\xa0cids grassos i alcohols de cadena llarga. Les ceres sint\xc3\xa8tiques s\xc3\xb3n hidrocarbonis de cadena llarga que no tenen grups funcionals. _NEWLINE_Hi ha ceres d'origen animal (com la cera d'abella i altres) de composici\xc3\xb3 variada que s\xc3\xb3n m\xc3\xa9s toves i fonen a temperatures m\xc3\xa9s baixes que altres ceres. _NEWLINE_Les ceres vegetals les produeixen especialment els climes c\xc3\xa0lids per a controlar hidrataci\xc3\xb3 i evaporaci\xc3\xb3. Des del punt de vista comercial la m\xc3\xa9s important de les vegetals \xc3\xa9s la cera de carnauba obtinguda d eles fulles d'una palmera del Brasil._NEWLINE_Les ceres derivades del petroli tenen com a exemple la parafina que en lloc de ser un \xc3\xa8ster \xc3\xa9s una barreja d'alquens. De parafina se\xe2\x80\x99n produeixen anualment milions de tones, es fan servir per a fer espelmes, adhesius, cosm\xc3\xa8tics, capes protectores i en alimentaci\xc3\xb3 (com els xiclets)\n_START_SECTION_\nUsos\n_START_PARAGRAPH_\nLes ceres naturals i sint\xc3\xa8tiques es fan servir en l'alimentaci\xc3\xb3, cosm\xc3\xa8tics, f\xc3\xa0rmacs, neteja dom\xc3\xa8stica, etc._NEWLINE_Actualment la majoria de les espelmes s\xc3\xb3n de parafina no pas de cera d'abelles que resulta molt cara._NEWLINE_Els usos de la cera d'abelles s\xc3\xb3n molt variats a m\xc3\xa9s de la construcci\xc3\xb3 dels ruscs i les espelmes s'utilitzen en cosm\xc3\xa8tica i encerats de diverses subst\xc3\xa0ncies sempre que el preu del producte justifiqui l'\xc3\xbas de la cera natural._NEWLINE_La cera d'abella \xc3\xa9s altament insoluble en medis aquosos i a temperatura ambient es presenta s\xc3\xb2lida. La cera pura d'abelles no deixa cap residu quan es crema.\n_START_SECTION_\nMaterial escult\xc3\xb2ric\n_START_PARAGRAPH_\nEn parlar dels materials emprats pels escultors per fer les seves obres, es pensa tot seguit en la fusta, la pedra, el metall..., per\xc3\xb2 m\xc3\xa9s dif\xc3\xadcilment en la cera. En canvi, es tracta d\xe2\x80\x99un material que ja ha estat utilitzat des d\xe2\x80\x99antic en l\xe2\x80\x99escultura. Mat\xc3\xa8ria f\xc3\xa0cil de modelar i tenyir, tant en el m\xc3\xb3n rom\xc3\xa0 com en el medieval s\xe2\x80\x99utilitz\xc3\xa0 per a la realitzaci\xc3\xb3 de m\xc3\xa0scares relacionades amb els ritus funeraris i, tamb\xc3\xa9, per fer exvots de car\xc3\xa0cter devocional._NEWLINE_Utilitzada, igualment, per portar a terme els models d\xe2\x80\x99escultors i orfebres, \xc3\xa9s a partir del segle XVI que destac\xc3\xa0 com a_NEWLINE_g\xc3\xa8nere espec\xc3\xadfic en la realitzaci\xc3\xb3 de retrats, petites figures a\xc3\xafllades i escenificacions m\xc3\xa9s o menys complexes. Certament,_NEWLINE_es coneix l\xe2\x80\x99exist\xc3\xa8ncia d\xe2\x80\x99aquestes obres m\xc3\xa9s per refer\xc3\xa8ncies escrites que per peces conservades, a causa, sobretot, de_NEWLINE_la fragilitat de la mateixa mat\xc3\xa8ria._NEWLINE_La historiografia assenyala It\xc3\xa0lia com el lloc on va agafar m\xc3\xa9s volada el denominat \xe2\x80\x9cart de la cera\xe2\x80\x9d, sent Flor\xc3\xa8ncia on els_NEWLINE_\xe2\x80\x9cceratoli\xe2\x80\x9d \xe2\x80\x93artistes especialitzats en aquesta mat\xc3\xa8ria\xe2\x80\x93 van practicar aquest art amb gran mestratge. Altres ciutats com_NEWLINE_Ven\xc3\xa8cia, G\xc3\xa8nova o N\xc3\xa0pols tamb\xc3\xa9 en van ser centres de producci\xc3\xb3 importants. _NEWLINE_La pr\xc3\xa0ctica d\xe2\x80\x99aquest art arriba a Espanya a l\xe2\x80\x99inici del segle XVII, a trav\xc3\xa9s d\xe2\x80\x99artistes espanyols formats en els centres italians, com en el cas de Juan de Revenga (Saragossa, vers 1614 \xe2\x80\x93 Madrid, 1684). Altres artistes, com el reputat Eugenio de Torices (Madrid, vers 1625 \xe2\x80\x93 Madrid, 1709), sembla que es va formar a la Pen\xc3\xadnsula. Aquest material s\xe2\x80\x99aplic\xc3\xa0, principalment, en la realitzaci\xc3\xb3 de figures a\xc3\xafllades i escenes religioses i/o profanes col\xc2\xb7locades dintre de vitrines o amb vidre frontal. Aquestes obres, normalment de mida petita, foren destinades a convents, a gabinets o a cambres de cases_NEWLINE_de fam\xc3\xadlies nobles i/o benestants. _NEWLINE_Petits quadres de cera tamb\xc3\xa9 es van incorporar als mobles, i s\xe2\x80\x99aplicaren principalment a la decoraci\xc3\xb3 del frontal de calaixos d\xe2\x80\x99arquetes. Les primeres not\xc3\xadcies documentals que es tenen d\xe2\x80\x99obres fetes de cera a Espanya fan refer\xc3\xa8ncia a petites figures del Nen Jes\xc3\xbas. Se sap que el fam\xc3\xb3s Nen de Praga \xe2\x80\x93que rep culte a les Carmelites de Praga des del 1628\xe2\x80\x93 fou portat d\xe2\x80\x99Espanya fins a Tx\xc3\xa8quia per Maria Maximiliana Manrique de Lara. Tamb\xc3\xa9 s\xe2\x80\x99esmenta en l\xe2\x80\x99inventari del Palau Reial de Madrid del 1685, \xe2\x80\x9cuna caja de un Ni\xc3\xb1o de zera [sic] y vitrina delante\xe2\x80\x9d. Al testament de l\xe2\x80\x99escriptor i dramaturg Calder\xc3\xb3n de la Barca, del 1681, tamb\xc3\xa9 s\xe2\x80\x99esmenten dos nens de cera entre les seves pertinences. De la col\xc2\xb7lecci\xc3\xb3 d\xe2\x80\x99escultura del Museu Frederic Mar\xc3\xa8s, destaca una delicada escultura de cera d\xe2\x80\x99un Nen Jes\xc3\xbas adormit."